Een vas ná gyselaarsdrama in Heidedal | Maroela Media
Een vas ná gyselaarsdrama in Heidedal
Die polisie se taktiese reaksie-eenheid het vyf werkers by 'n versekeringsmaatskappy in Heidedal in Bloemfontein bevry nadat hulle sowat 'n uur lank by die Twin City Mall in Bloemfontein as gyselaars gehou is.
Brig. Motantsi Makhele, polisiewoordvoerder, sê die Heidedal-polisiestasie het omstreeks 15:45 'n noodoproep ontvang nadat 'n man die bestuurder en verskeie ander werkers in hul kantoor aangehou het.
Die man het daarop aangedring dat sy pensioen dadelik uitbetaal word.
'n Gyselaaronderhandelaar, lede van die honde-eenheid en polisie-eenheid vir openbare orde, asook paramedici is na die toneel gestuur.
"Die gyselaarsonderhandelaar het die situasie vergeefs probeer ontlont, waarna die taktiese reaksie-eenheid opdrag gegee is om in te gryp."
Dié eenheid het omstreeks 17:20 die verdagte se vierjarige seun én die vyf werkers van die versekeringsmaatskappy bevry sonder dat enigiemand beseer is.
"Die verdagte is in hegtenis geneem en van ontvoering aangekla en sal binnekort in die Bloemfonteinse landdroshof verskyn," sê Makhele.
Nou duur beurtkrag tot Saterdag
Lesufi by integriteitskommissaris verkla oor sluipmoordbewerings
Wat hy gedoen het is nie reg nie, maar met al die dreigemente oor pensioenfondse en aftree fondse, wil ek ook graag my geldjie self bestuur, maar Liberty weier ook maand vir maand nadat ek die staat ontvang my versoek. Ek het dit ook al oorweeg om met my isuzu trokkie tot binne hul kantoor te ry om my geld te gaan haal. Hulle gooi net die wet voor my kop. Ja, wat se mens ne
Ek dink die man het gedoen wat baie te bang is om te doen. Die lot wat die pensioene, waarop die werkers geregtig, doen nie hulle werk nie en sloer onnodig. En so verloor baie mense hul huise en veel meer. Dis nie hulle geld om te hou nie! Pensioenarisse het hul lewe lank GEWERK vir hierdie geld. Baie keer moet die aansoeker verskeie keer die papierwerk oirdoen want die lot laat dit verlore gaan en laat nooit die aansoeker weet dat daar nog vorms kort nie. Partykeer is hulle net eenvoudig moedswillig. Dit was nie reg wat hy gedien… Lees meer »
Ek verstaan maar alte goed – Daar is mense wat SO desperaat is, en enige iets sal doen om gehelp te word. Met die "trae houdings" van sommige werkers, het mens net geen ander keuse as om drastiese stappe te neem om hulle net te kry om hulle werk, waarvoor hulle BETAAL word, te doen
Die furstrasie met klientediens forseer 'n mens om tot drastiese aksie oor te gaan.
Hy het maar net gedoen wat baie van ons graag wil, maar nie deurvoer nie. Mense raak [email protected]!!!